כביש 436

כביש 436 הוא כביש אורך אזורי בישראל. חלקו הצפוני הוא כביש בינעירוני מצפון לירושלים ואורכו 7 ק"מ. חלקו הדרומי הוא כביש עירוני ראשי בירושלים הקרוי גם "שדרות גולדה מאיר" ואורכו הוא 5 ק"מ. אורכו הכולל של כביש 436 הוא 12 ק"מ.

הקטע הבינעירוני
קטע זה מחבר בין כביש 443, כביש 45, מחנה עופר, וגבעת זאב לשכונת רמות אלון בצפון מערב ירושלים, והוא חולף על פני גבעון החדשה וקבר שמואל הנביא (נבי סמואל). ממזרח לקטע בין צומת גבעונים לנבי סמואל עוברת גדר ביטחון ודרך גישוש של צה"ל על מנת למנוע כניסת פלסטינים מהכפרים אל-ג'יב, אל-ג'ודיירה וביר נבאלא הקרובים לאזור הכביש. בעבר היה מחסום צה"ל לביקורת בכניסה לירושלים ולשכונת רמות אלון, אך בשנת 2010 מחסום זה בוטל בשל פסיקת בג"ץ כי יש לאפשר לנהגים פלסטינים לעבור בקטע כביש 443 העובר בתחומי הקו הירוק, והמחסום עבר לכביש 443 בסמוך לצומת גבעת זאב ומחנה עופר. לאחר שצה"ל פינה את המחסום סמוך לשכונת רמות, הושארו במקום פסי ההרעדה והבטונדות. לאחר מספר חודשים, לאור מחאות התושבים, הוסרו הבטונדות, התאורה הוחלפה והכביש נסלל מחדש בסביבת המחסום. 

בעבר הוגדר הכביש הממשיך צפונה לכיוון ביתוניא כחלק מכביש 436. במסגרת הסכמי אוסלו, נאסרה כניסת אזרחים ישראלים אליו, וההגדרה של כביש 436 נקבע כמסתיים מדרום, במחסום ביתוניא.

הקטע העירוני
החלק הדרומי של הכביש הוא עורק תחבורה חשוב וראשי בעיר ירושלים המחבר בין שכונת רמות אותה הוא חוצה מצפון לדרום, כביש ירושלים-תל אביב (כביש 1), שדרות יגאל ידין (כביש 9 העירוני, ושדרות מנחם בגין; להר חוצבים והשכונות החרדיות בצפון מרכז ירושלים; שם הוא מסתיים בצומת סנהדריה (צומת בר-אילן) בה נפגשים הרחובות בר-אילן, שמואל הנביא ושדרות חטיבת הראל; בין השכונות סנהדריה ושמואל הנביא.
קטע כביש זה נקרא גם "שדרות גולדה מאיר" ומכונה גם "כביש רמות". הכביש נבנה בסוף שנות ה-70 של המאה ה-20, ולאחר פטירתה של ראש הממשלה גולדה מאיר נקרא על-שמה.

בדירוג "הרחובות האדומים" של משטרת ישראל ב-2017, הוגדר הקטע העירוני כאחת הרחובות המסוכנים בישראל בהם התרחשו עשרות תאונות דרכים. 

היסטוריית המחלוקות סביב הכביש
במהלך שנות ה-80 נודע הכביש בכינוי 'כביש רמות' בהקשר של עשרות מחאות והפגנות של חרדים שאירעו במקום כנגד נסיעה בכביש בשבתות, משום שהוא עובר בסמוך לשכונות החרדיות סנהדריה ועזרת תורה. מאידך, תושבי ירושלים החילונים מחו נגד האפשרות לסגירת הציר בשבת, כיוון שבאותה עת הוא היה היחיד שקישר בין שכונת רמות לבין מרכז ירושלים. לאחר שנפתח בסוף שנת 1987 ציר חלופי משכונת רמות לשכונת הגבעה הצרפתית ולמרכז ירושלים ('דרך יגאל ידין'), שככו המחאות והוחלט כי הציר יהיה סגור בשבתות משכונת סנהדריה דרומה, אך יישאר פתוח משכונת רמות להר חוצבים ו'דרך יגאל ידין'. במהלך השנים האחרונות נפתח הכביש בשבתות בשנית.

התפתחות הכביש
בשנים האחרונות הורחב הכביש בין הר חוצבים לצומת סנהדריה (בר-אילן) ואחד הנתיבים בו נהפך לנתיב תחבורה ציבורית, כחלק מרצף של מסלולים כאלה מהר חוצבים עד הר חומה שאמור לשמש את הקו הכחול של הרכבת הקלה בירושלים העתידי. עם פתיחת התוואי החדש של כביש 1 (כביש ירושלים-תל אביב) בעמק הארזים בשנת 2007, גברה חשיבותו של הכביש, במיוחד בקטע המקשר בין כביש 1 לכביש 50 (כביש בגין). בקטע זה הורחב הכביש עד 4 מסלולי נסיעה לכל כיוון.
כיום כל כביש 436 מקצהו הצפוני בצומת גבעת זאב ועד קצהו הדרומי בצומת בר-אילן בירושלים הוא בעל הפרדה בנויה בין הנתיבים, ובו לפחות שני מסלולים לכל כיוון. מהירות הנסיעה המרבית המותרת בקטע הבינעירוני היא 90 קמ"ש (למרות זאת, ישנה עקומה תלולה ליד נבי סמואל). בקטע העירוני המהירות המרבית המותרת היא 70 קמ"ש.

מחלפים וצמתים לאורך הכביש
סדר הופעת המחלפים והצמתים בטבלה זו הוא מצפון לדרום מפני שסדר הופעת אבני הדרך בכביש הוא מצפון לדרום (ולא להפך, כמקובל לכביש אורך, כפי שניתן היה לחשוב).

שמאל|ממוזער|250px|מגדל שמירה ראשי בבית סוהר עופר הנראה בצומת גבעת זאב
שמאל|ממוזער|250px|שכונת הר שמואל במבט מנבי סמואל, ביניהם עובר כביש 436
שמאל|ממוזער|250px|קבר שמואל הנביא – נבי סמואל, הנמצא על גבעה השולטת על כביש 436; וצריח המסגד שעליו בולט ונראה היטב משכונות צפון מערב ירושלים.
שמאל|ממוזער|250px|שכונת רמות אלון בצפון מערב ירושלים כפי שנראית במבט מנבי סמואל
שמאל|ממוזער|250px|בניין NDS, הר חוצבים וקשת בענן במבט משדרות גולדה מאיר
שמאל|ממוזער|250px|צומת סנהדריה (בר-אילן), מימין בית העלמין וברקע, הכניסה לסנהדריה דרך רחוב הרב משה בלוי. צומת זה היה פעמים רבות מוקד להפגנות על פתיחת שדרות גולדה מאיר בשבתות, והן פחתו לאחר שנפתח כביש בגין כתוואי גישה חלופי לשכונת רמות.

ק"משםסוג מפגשמיקוםדרכים מצטלבותכביש 436 מצפון לדרום הקטע הבינעירוני: צומת גבעת זאב – ירושלים 0 צומת גבעת זאב 25px מחנה עופר 25px כביש 45, 25px כביש 443 1.3 צומת הכניסה לגבעת זאב גבעת זאב רחוב המכבים, רחוב קדרון 1.8 צומת גבעונים 25px כביש 437 (20px
כניסה לתחנת דלק בלבד) 2 צומת ללא שם כניסה דרומית לגבעת זאב וצפונית לגבעון החדשה 3.2 גבעון החדשה כניסה למחנה גבעון וגבעון החדשה 5 הר שמואל – דרום גבעת זאב כניסה לשכונת הר שמואל, אין כניסה לבידו 20px 6 צומת ללא שם נבי סמואל כניסה לנבי סמואל (קבר שמואל הנביא)  6.8 צומת שמואל כניסה לירושלים, רמות גישה לבית אכסא, אין כניסה 20px הקטע העירוני בירושלים: שדרות גולדה מאיר 7 צומת ללא שם 25px רמות ד', 06 רחוב בנימין מינץ, רחוב המשורר אצ"ג 7.4 כיכר הרב אלעזר רמות ג', ד' רחוב יצחק מירסקי, רחוב אברהם רקנאטי 8 צומת קניון רמות רמות א', ג' רחוב הרואה, רחוב הקונגרס הציוני 8.4 צומת ציון רמות א', ב' רחוב שיבת ציון, רחוב אסירי ציון 9.1 צומת ארזים רמות א', ב' (רמות ארזים) רחוב הארי טרומן, רחוב יגאל 9.7 מחלף יגאל ידין 55px  רמות 25px כביש 1 (דרך יצחק שמיר – שדרות יגאל ידין),
25px כביש 50 10.4 מחלף גולדה מאיר 55px הר חוצבים – מרכז NDS 25px כביש 50 10.9 צומת NDS 25px הר חוצבים, מרכז NDS כניסה למרכז NDS 11.1 צומת הר חוצבים הר חוצבים רחוב קריית מדע – כניסה ראשית להר חוצבים 11.3 צומת ללא שם הר חוצבים, קריית צאנז רחוב הרטום, רחוב שפע חיים 11.8 צומת גבעת משה/גוש 80 גבעת משה/גוש 80, סנהדריה רחוב הסנהדרין, רחוב גבעת משה 11.9 צומת ללא שם סנהדריה, בית הקברות רחוב הרב משה בלוי 12 כיכר בית החיים (בר-אילן) סנהדריה, שכונת שמואל הנביא 25px רחוב בר-אילן ושדרות חטיבת הראל (כביש 417); רחוב שמואל הנביא

ראו גם
כבישי ישראל

קישורים חיצוניים

הערות שוליים

גולדה מאיר
קטגוריה:ירושלים: כבישים
קטגוריה:ישראל: כבישים
קטגוריה:הנצחת גולדה מאיר
קטגוריה:גבעת זאב